da de da de da de fi en en en sv da nl de bar da da da da fr da da da en da da da da it da da de de da da es da da it da de
Tak for sommerferien 2014 | Dansk Skoleforening for Sydslesvig e.V.
Igen i år har børn fra de danske skoler i Sydslesvig fået mulighed for at tilbringe en del af deres sommerferie hos gæstfrie ferieværter i Danmark.
Grænseforeningen og Dansk Skoleforening for Sydslesvig takker alle hjælpere i Danmark og i Sydslesvig og ikke mindst jer, der har taget imod et feriebarn fra Sydslesvig, for den store indsats. I har været med til at løse en meget vigtig folkelig opgave.
For børnene og for den danske folkedel i Sydslesvig er disse ferieophold hos jer af allerstørste betydning. Børnene får gennem samværet med jer rig lejlighed for at opleve hverdagen i Danmark. De får mulighed for at udvikle deres danske sprog, og de lærer dansk kultur at kende.
Jeres imødekommenhed er et udtryk for solidaritet og samhørighed med det danske mindretal i Sydslesvig. Som noget nyt, vil I som ferieværter i år modtage Skoleforeningens medlemsblad Fokus, som vil blive sendt en gang om måneden sammen med en udgave af Flensborg Avis, så I kan følge med i Sydslesvig året rundt.
Også på vegne af Grænseforeningen: Tak for sommerferien 2014!
formand for Dansk Skoleforening for Sydslesvig e.V.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg